उलन बटोर की तरह झुमरी तलैया भी है । एक मंगोलिया में दूसरा म.प्र. में । कुछ वर्ष पूर्व बाबर के नाना-दादा की तलाश में मंगोलिया पहुँचा था । हूण, तातार, चंगेज़ ख़ान, तिमूरलिन (तैमूर लंग) ...आदि के आकर्षण ने मध्य एशिया के इतिहास की ओर मोड़ दिया । तब पता चला कि - 1 एक समय मंगोल साम्राज्य विश्व का सबसे बड़ा साम्राज्य हुआ था जिसकी सीमा का विस्तार एशिया से योरोप तक था । 2- मंगोलिया में स्थानीय जनजातियाँ निवास करती थीं जो बाद में बौद्ध धर्म के प्रभाव आयीं ..और फिर इस्लाम के प्रभाव में । 3- मंगोल लिपि पर भारतीय लिपियों का प्रभाव रहा है । 4- मंगोलिया पर चीन की अपेक्षा भारतीय सभ्यता व संस्कृति का कहीं अधिक प्रभाव रहा है । 5- मंगोलिया कभी चीन से भयभीत नहीं रहा बल्कि एक समय तो मंगोलियन कबीलों ने चीन की ही नाक में दम कर दिया था ।